محمد بن عبد الكريم الخطابي
محمد بن عبد لكريم لخطابي (تولد ف 1882 ف أجدير، مات ف 6 فبراير 1963 ف لقاهرة ف مصر)، و لي معروف بسميت مولاي موحند، ولا عبد الكريم، كان قائد سياسي وعسكري د لمقاومة ف لمنطقة د الريف ضد لإستعمار صبليوني و لفرانساوي ل لمغريب.

تولد ف وسط عائيلة ديال لأعيان، باه عبدلكريم لخطابي كان خدام قاضي.

لخطابي معروف بلي كان تيخدًم تقنية د حرب لعصابات، لي خلاتو يربح بزاف د لمعارك، منها لمعركة د أنوال، لي ماتو فيها كتر من 10.000 عسكري صبليوني. من 1921 ل 1926، أسس الخطابي جمهورية د ريف، و كان هو رئيس ديالها. ف 1926، تحبسات هاد لجمهورية من بعد ماتحالف سلطان مولاي يوسف مع فرانسا وصبانيا وخدًمو لأسلحة لكيماوية باش يقضيو على لمقاومة فريف.

من مورا ما ستسلم لخطابي، نفاتو فرانسا لجزيرة لاريينيون، اللي ݣلس فيها 22 عام، حتى مشا ل مصر و خدا فيها اللجوء ف 1948، وبقا ساكن ف لقاهرة حتا مات وتدفن فيها ف 1963.

لخطط ديال لخطابي ف حرب لعصابات أترات على بزاف د لقادة لي غايجيو من موراه وتعلمو منو بحال تشي ݣيڤارا و هو شي مين و ماو تسي طونڭ. لخطابي كان هو أول مغربي بان ف الصفحة اللولا ديال مجلة "تايم" لميريكانية، ف غشت 1925.

عيون لكلام 

زيادة 1882
وفيات 1963
صحافي مغريبي
سياسي مغريبي
كتاب مغاربة
كتاب أمازيغ
لمقاومة لمغريبية
ناس حكمو جزء من لمغريب
بيوغرافيا د رجال
مقالات فيها مصدر و 3000 بايت
زيادة ف عوام 1880
ناس توفاو ف لقاهرة
ناس تزادو ف أجدير (لحسيمة)